open-index/open-wikipedia-markdown huggingface dataset:
Bekkerina dorsata

***Bekkerina dorsata*** ir ordovika pleckāju suga, kas dzīvoja Baltijā vidusordovikā, (kukruzes horizonts). Sugu 1921. gadā kā *Rafinesquina dorsata* aprakstīja amerikāņu paleontologs Roberts Bekkers. 1994. gadā igauņu paleontologs Arvo Romusoks šo sugu pieskaitīja jaunizveidotajai *Bekkerina* ģintij, izvēloties to par šīs ģints tipisko sugu. Suga ir izplatīta Igaunijas teritorijā, kā arī Ļeņingradas apgabalā, Krievijā.

## Apraksts
*Bekkerina dorsata* čaulas forma ir no subovālas līdz ieapaļi trapecveidīgas. Čaula ir neliela (maksimāli zināmais garums pie slēdzenes malas ir 18 mm). Čaulas ventrālā vāka profils ir ļoti izliekts, gandrīz taisnstūrveidīgs no šuves līdz diskam. Čaulas dorsālais vāks ir dziļi ielikts. Čaulas virsmas ornamentējums ir nevienmērīgi strīpots ar bieži izvietotām akcentētajām ribiņām (9 ribiņas uz 2 mm diska malā). Pseidodeltīdijs ir rudimentārs, hilīdijs ir mazs, parasti mediāli bez rievām. Ventrālā muskuļa nospiedums uz čaulas vāka iekšējās virsmas ir iespiests, ļoti plats (aizņem vairāk par pusi no vāka garuma) un blīvi, radiāli strīpots. Slēdzējmuskuļu (adduktoru) nospiedumi ir nelieli. Mediālais ķīlis ir šaurs un garš. Nototiriālā platforma ir ar biezu miofragmu un īsu, šauru breviseptu. Kardinālā izauguma daivas ir augstas, spēcīgas un atliektas atpakaļ. Mioforas ir dziļas. Ligzdu plātnes ir garas. Slēdzējmuskuļu nospiedumi ir ar laterālām iedobēm. Transmuskulārie ķīļi ir augsti un šauri. Sānu starpsienas ir vērstas uz iekšu, bet pēc tam uz priekšu un uz āru. Subperifēriksā mala  ir šaura, nevienmērīgi pārtraukta ar īsiem vadu ornamentiem. Čaulas iekšējā virsma ir smalki un blīvi pauguraina.

## Atsauces
The Blob (1988. gada filma)

***The Blob*** ir 1988. gada ASV šausmu filma, kuras režisors ir Čaks Rasels, bet scenārija autori ir Rasels un Frenks Darabons. Filmā galvenās lomas atveido Kevins Dilons, Šonī Smita, Donovans Līčs, Džefrijs Demanns, Kendija Klārka un Džo Seneka. Filma ir jauns ekranizējums 1958. gada tāda paša nosaukuma filmai.

Filma stāsta par amēbai līdzīgu organismu, kas no militārā satelīta nokrīt uz Zemi, kur tas kļūst lielāks un iznīcina visu, kas tam ir ceļā.

Filmas *The Blob* pirmizrāde notika  un to izplatīja *[[TriStar Pictures|Tri-Star Pictures]]*. Filma saņēma pārsvarā pozitīvu kritiķu novērtējumu, bet bija finansiāli neveiksmīga, nopelnot tikai 8,2 miljonus ASV dolāru pie 10 miljonu dolāru budžeta. Mūsdienās tās novērtējums ir audzis un tā tiek uzskatīta par kulta filmu.

## Atsauces

## Ārējās saites
Pesimisms

[thumb|220px|"Optimists un pesimists", [Vladimirs Makovskis, 1893]]
**Pesimisms** ir garīga attieksme, kurā no konkrētas situācijas tiek paredzēts nevēlams iznākums. Pesimisti parasti kopumā koncentrējas uz dzīves negatīvajiem aspektiem. Bieži uzdots jautājums, lai pārbaudītu pesimismu, ir: "Vai glāze ir pustukša vai līdz pusei pilna?". Šādā situācijā pesimists uzskata, ka glāze ir pustukša vai ekstremālos gadījumos pilnīgi tukša, savukārt optimists uzskata, ka glāze ir līdz pusei pilna. Visā vēsturē pesimistiskajai nosliecei ir bijusi ietekme uz visām galvenajām domāšanas jomām.

Termins "pesimisms" ir atvasināts no latīņu vārda *pessimus* (‘sliktākais’). Pirmo reizi to lietoja jezuītu kritiķi, analizējot Voltēra 1759. gada romānu "Kandids jeb Optimisms". Voltērs satīriski attēloja Leibnica filozofiju, kurš apgalvoja, ka šī ir "vislabākā (optimālā) no visām iespējamām pasaulēm". Uzbrukumos Voltēram *Revue de Trévoux* jezuīti apsūdzēja viņu pesimismā.

## Atsauces

## Ārējās saites
Ogre United

***Ogre United*** ir Latvijas futbola klubs no Ogres. Dibināts 2022. gadā, pašlaik spēlē Virslīgā, valsts spēcīgākajā futbola līgā.

2022. gadā startēja Latvijas 3. līgā, uzvarēja Ziemeļu zonas turnīrā, sezonas finālturnīrā iekļuva finālā, kur piekāpās JDFS Alberts otrajai komandai. Tas ļāva iegūt ceļazīmi uz Latvijas 2. līgu. 2023. gada sezonā 2. līgas 1. posmā komanda uzvarēja Austrumu zonā, bet 2. posmā izcīnīja otro vietu aiz Mārupes SC, nodrošinot tiesības spēlēt Nākotnes līgā. Debijas sezonā Nākotnes līgā komanda izcīnīja 11. vietu. 2025. gada sezonā "*Ogre United*" futbolisti kļuva par Nākotnes līgas čempioniem, iegūstot paaugstinājumu uz Virslīgu.

## Iegūtie tituli
* **[[Latvijas futbola Nākotnes līga|Latvijas Nākotnes līga]]**
** Čempioni (1): 2025

## Komandas personāls

## Komandas sastāvs
*Atjaunots* *.*

## Atsauces

## Ārējās saites

* Oficiālā tīmekļa vietne
* Kluba ''Facebook'' lapa
Breakheart Pass

***Breakheart Pass*** ir 1975. gada ASV vesterna filma, kuras režisors ir Toms Grīss. Filmā galvenās lomas atveido Čārlzs Bronsons, Bens Džonsons, Ričards Krenna, Džila Airlenda, Čārlzs Dērnings, Eds Loters un Deivids Hadlstons. Filma balstīta uz Alistera Maklīna 1974. gada tāda paša nosaukuma romānu. Maklīns ir arī filmas scenārija autors.

Filmas darbība norisinās 1870. gados un stāsta par vilcienu un tā pasažieriem, kas dodas uz attālu armijas priekšposteni. Drīz vien vairāki vilciena pasažieri tiek nogalināti un viņu vienīgā cerība ir noslēpumainais ieslodzītais Džons Dīkins (Bronsons), kuru transportē uz tiesu.

Filmas *Breakheart Pass* pirmizrāde notika  un to izplatīja *[[United Artists]]*. Filma bija finansiāli neveiksmīga.

## Atsauces

## Ārējās saites
Dimetiloksalāts

**Dimetiloksalāts** ir organiskais savienojums ar molekulformulu (CO2CH3)2. Tas ir skābeņskābes dimetilesteris. Dimetiloksalāts ir bezkrāsaina vai balta ūdenī šķīstoša cieta viela.

## Iegūšana

Dimetiloksalātu var iegūt, esterificējot skābeņskābi ar metanolu sērskābes kā katalizatora klātienē.
:\rm 2\ CH_3OH + (CO_2H)_2\ \xrightarrow{H_2SO_4}\ (CO_2CH_3)_2 + 2\ H_2O

### Oksidatīvais karbonilēšanas ceļš

Pagatavošana ar oksidatīvo karbonilēšanu ir piesaistījusi interesi, jo tai nepieciešamas tikai C1 izejvielas.
:\rm 4 \ CH_3OH + 4 \ CO + O_2 \xrightarrow{katalizators}\ 2 \ (CO_2CH_3)_2 + 2 \ H_2O

Reakciju katalizē Pd2+ joni. Sintēzes gāzi var iegūt no oglēm vai biomasas. Oksidēšanās notiek, izmantojot dislāpekļa trioksīdu, kas veidojas no slāpekļa monoksīda un skābekļa, kurš pēc tam reaģē ar metanolu, veidojot metilnitrītu.

:Methylnitrit-Synthese

Nākamajā posmā oglekļa monoksīds reaģē ar metilnitrītu, veidojot dimetiloksalātu tvaika fāzē un atmosfēras spiedienā temperatūrā 80-120&nbsp;°C virs pallādija katalizatora.

:DMO-Synthese zusammengefasst

kopējais:

:DMO from MeOH via oxidative carbonylation

Šī ir bezzudumu metode attiecībā uz metilnitrītu, kas praktiski darbojas kā oksidācijas ekvivalentu nesējs. Tomēr ūdens no reakcijas vides ir jāaizvāc, lai novērstu dimetiloksalāta hidrolīzi. Ar 1% Pd/αAl2O3 dimetiloksalāts tiek selektīvi iegūts dikarbonilēšanas reakcijā, tādos pašos apstākļos ar 2% Pd/C dimetilkarbonāts tiek iegūts ar monokarbonilēšanas reakciju:

:Monocarbonylation of MeOH corr

Vēl ir metanola oksidatīvās karbonilēšanas alternatīva ar augstu iznākumu un selektivitāti ar 1,4-benzohinonu, kā oksidētāju sistēmā Pd(OAc)2/PPh3/benzohinons ar masas attiecību 1/3/100 65°C un 70 atm CO.

:Oxidative carbonylation with BQ corr

## Reakcijas

Dimetiloksalāts (un ar to saistītais dietilesteris) tiek izmantots dažādās kondensācijas reakcijās.  Piemēram, hinoksalīndionu iegūst, kondensējot dimetiloksalātu ar o-fenilēndiamīnu.
:C2O2(OMe)2 + C6H4(NH2)2 → C6H4(NHCO)2 + 2 MeOH

Hidrogenēšana dod etilēnglikolu. Dimetiloksalāts etilēnglikolā var tikt pārvērsts ar augstu praktisko iznākumu (94,7%).

:MEG from DMO

Iegūtais metanols tiek pārstrādāts oksidatīvās karbonilēšanas procesā. Tiek projektētas arī rūpnīcas ar kopējo etilēnglikola ražošanas jaudu vairāk nekā 1 000 000 tonnu gadā. Dekarbonilēšana dod dimetilkarbonātu.

:DMC from DMO

Dimetiloksalāts var tikt izmantots kā metilējošs reaģents. Tas ir ievērojami mazāk toksisks par citiem metilējošiem reaģentiem, tādiem kā metiljodīds un dimetilsulfāts.

437x437px

## Atsauces
Bekerīnas

**Bekerīnas** (*Bekkerina*) ir paleozoja pleckāju ģints. Bekerīnas dzīvoja ordovika periodā un bija izplatītas Baltijā. Šo dzimtu 1993. gadā izveidoja igauņu paleontologs Arvo Romusoks. Ģints nosaukta amerikāņu paleontologa Roberta Bekkera vārdā. Ģints tipiskā suga ir *[[Bekkerina dorsata]]*.

## Apraksts
Bekerīnu čaulas ventrālais vāks ir ļoti izliekts, bet dorsālais vāks plakans, ģenikulēts. Čaulas ārējās virsmas ornamentējums ir nevienmērīgi strīpots. Pseidodeltīdijs ir rudimentārs, bet hilīdijs maziņš. Ventrālā muskuļa nospiedums ir liels un labi izteikts, bez norobežojošiem ķīļiem, ar radiālu svītrojumu, iespiests čaulas vāka iekšējā virsmā. Paplašinošas zobu plātnes anterolaterāli stiepjas virzienā uz šī nospieduma malu. Ventrālā mediālā septa ir gara un šaura. Izbīdītās kardinālā izauguma daivas ir vērstas ventroposteriālā virzienā. Starpsienas priekšējā dorsālajā pusē ir augstas un garas. Čaulai ir dorsāla subperifēriska mala.

## Sistemātika
Bekerīnu ģints sugas:
* ģints: ***Bekkerina*** King, 1846 †
:* suga: *[[Bekkerina anijana]]* (Öpik, 1930) †
:* suga: *[[Bekkerina assatkini]]* (Alichova, 1951) †
:* suga: *[[Bekkerina dorsata]]* (Bekker, 1921) †
:* suga: *[[Bekkerina grandis]]* (Alichova, 1953) †
:* suga: *[[Bekkerina raricostellata]]* Rõõmusoks, 1993 †

(†) - izmirušu organismu grupa.

## Atsauces
Bens Džonsons (aktieris)

**Frānsiss Bendžamins Džonsons jaunākais** (; dzimis , miris ) bija amerikāņu aktieris un kaskadieris, kā arī rodeo kovbojs. Pazīstams ar lomām vesterna filmās.

Par lomu Pītera Bogdanoviča 1971. gada drāmas filmā *[[The Last Picture Show]]* saņēmis Amerikas Kinoakadēmijas balvu kategorijā "Labākais aktieris otrā plāna lomā", kā arī BAFTA kino balvu un Zelta globusa balvu līdzīgās kategorijās.

Karjeru iesācis Hovarda Hjūza filmā *[[The Outlaw]]* (1943). Vēlāk piedalījies Džona Forda filmās *[[She Wore a Yellow Ribbon]]* (1949), *[[Rio Grande (filma)|Rio Grande]]* (1950) un *[[Wagon Master]]* (1950). Piedalījies arī tādās filmās kā *[[Shane (filma)|Shane]]* (1953), *[[One-Eyed Jacks]]* (1961), *[[Cheyenne Autumn]]* (1964), *[[Major Dundee]]* (1965), *[[The Wild Bunch]]* (1969), *[[The Undefeated]]* (1969), *[[Chisum]]* (1970), *[[The Getaway (1972. gada filma)|The Getaway]]* (1972), *[[Junior Bonner]]* (1972), *[[The Train Robbers]]* (1973), *[[Dillinger (filma)|Dillinger]]* (1973), "Šugarlendas ekspresis" (1974), *[[Breakheart Pass]]* (1975), *[[Bite the Bullet]]* (1975), *[[The Town That Dreaded Sundown]]* (1976), *[[Terror Train]]* (1980) un "Sarkanā rītausma" (*Red Dawn*, 1984).

## Ārējās saites
Teilors Šeridans

**Teilors Šeridans** (; dzimis  Čapelhilā, Ziemeļkarolīnā) ir amerikāņu aktieris, scenārists un režisors. Viņš tika nominēts BAFTA, Zelta globusa un Amerikas Kinoakadēmijas balvai par labāko oriģinālscenāriju filmai "Par katru cenu" (2016).

Pēc nelieliem panākumiem kā televīzijas aktierim (viņa pazīstamākā loma bija neuzpērkamā policista Deivida Heila loma seriālā "Anarhijas dēli" (*Sons of Anarchy*)), Šeridans koncentrējās uz spēlfilmu scenāriju rakstīšanu. Par savu debijas scenāriju filmai "" Šeridanu nominēja Amerikas scenāristu ģildes balvai kategorijā "Labākais oriģinālscenārijs". Šeridana scenāriju filmai "Par katru cenu" nominēja Amerikas Kinoakadēmijas balvai kategorijā "Labākais oriģinālscenārijs". "Par katru cenu" nosaukta arī par vienu no tā gada Amerikas Kinoinstitūta desmit labākajām gada filmām, kā arī nominēta daudzām citām prestižām kino balvām.

## Stils
Kā bijušais aktieris, Šeridans savos scenārijos pēc iespējas izvairās no skaidrojoša dialoga. Viņš arī dod priekšroku "absurdi vienkāršiem" sižetiem, lai koncentrētos uz varoņu kā personību atklāšanu. Viņš pastāvīgi eksperimentē ar scenārija struktūru, cenšoties lauzt tradicionālās scenāriju rakstīšanas koncepcijas, lai pārsteigtu auditoriju, kuru viņš uzskata par inteliģentu un izsmalcinātu filmu vērtēšanā.

Izteikta tēma Šeridana scenārijos ir neveiksmīgs tēvs, kurš vai nu nespēja aizsargāt savus ģimenes locekļus, vai arī iznīcināja savas attiecības ar viņiem. Alehandro filmā "Sicario: Narkokarš" zaudēja sievu un meitu meksikāņu narkotiku tirgotāju dēļ, savukārt Tobijs Hovards filmā "Par katru cenu" cenšas nodrošināt labu nākotni savai bijušajai sievai un bērniem, kamēr viņa brālis izcieš sodu par tēva slepkavību. Tikmēr Korijs Lamberts un Martins Hansons filmā "Vindrivera" zaudēja savas meitas. Šeridans to skaidro, sakot, ka viņš sāka rakstīt scenārijus pēc bērna piedzimšanas, un kā mazpazīstams aktieris viņš nevarēja nodrošināt savu ģimeni un ļoti baidījās zaudēt savus mīļotos.

Šeridana filma "Vindrivera" līdzās filmām "Sicario: Narkokarš" un "Par katru cenu" tiek dēvēta par "pierobežas triloģiju", jo šo filmu darbība norisinās kādreizējos Mežonīgajos Rietumos. Šim periodam raksturīgās problēmas (noziegumi, vardarbība pret sievietēm, nelikumība, konflikti ar Amerikas pamatiedzīvotājiem) joprojām lielā mērā ir klātesošas un dažādā mērā tiek risinātas Šeridana darbos. Presē termins "neovesterns" tiek lietots, lai aprakstītu kino žanru kurā strādā Šeridans.

## Filmogrāfija
### Kino

### Televīzija

### Aktieris

#### Kino

#### Televīzija

## Atsauces

## Ārējās saites
The Lab

***The Lab*** ir virtuālās realitātes datorspēle, ko izstrādāja un izdeva *[[Valve Corporation|Valve Software]]*. Tā tika izdota 2016. gada 5. aprīlī kā bezmaksas spēle *[[Steam]]* platformā.

*The Lab* sastāv no vairākiem minispēļu un demonstrāciju kopuma, kas notiek *Aperture Science* pasaulē no spēļu sērijas *[[Portal (spēle)|Portal]]*. Spēlētāji var pētīt dažādas interaktīvas vides un eksperimentus, tostarp loku šaušanu, planētu sistēmas modeļa izpēti un robotu labošanas simulāciju.

Spēle tika izstrādāta, lai demonstrētu *Valve* izstrādātās *[[HTC Vive]]* virtuālās realitātes ierīces iespējas un *Source 2* spēles dzinēju.

## Ārējās saites
* Oficiālā tīmekļa vietne
Left 4 Dead

***Left 4 Dead*** (saīsināti ***L4D***) ir šaujamspēle no pirmās personas skatpunkta ar izdzīvošanas elementiem, ko izstrādāja *[[Valve Corporation|Valve Software]]* un *[[Turtle Rock Studios]]*. Spēle tika izdota 2008. gada 18. novembrī *[[Steam]]* platformā un uz konsoles *[[Xbox 360]]*. Tā ir pirmā spēle *Left 4 Dead* sērijā.

Spēles darbība risinās pēc nāvējoša vīrusa uzliesmojuma, kas pārvērš cilvēkus agresīvos, zombijiem līdzīgos radījumos. Spēlētāji pārņem četru izdzīvojušo – Bila (*Bill*), Zojas (*Zoey*), Luisa (*Louis*) un Frensisa (*Francis*) – lomas, cenšoties sasniegt glābšanas punktus dažādās kampaņās.

*Left 4 Dead* koncentrējas uz komandas sadarbību un piedāvā vairākus spēles režīmus, tostarp vienspēlētāja, sadarbības un “*Versus*” režīmu, kur spēlētāji var ieņemt gan izdzīvojušo, gan inficēto lomas. Spēles dinamiku kontrolē *AI Director* — sistēma, kas pielāgo ienaidnieku izvietojumu un spēles tempu, pamatojoties uz spēlētāja sniegumu.

Spēle guva augstu atzinību par sadarbības mehāniku, spriedzes atmosfēru un atkārtotas spēlējamības iespējām. *Left 4 Dead* komerciālie panākumi noveda pie turpinājuma – *[[Left 4 Dead 2]]* (2009).

## Ārējās saites
Franču zīmju valoda

**Franču zīmju valoda** (franču: *Langue des signes française*, saīsināti **LSF**) ir dabīga valoda, kas tiek lietota nedzirdīgo kopienās Francijā un citos frankofonos reģionos. Tā ir viena no vecākajām dokumentētajām zīmju valodām pasaulē un ir kalpojusi par pamatu daudzām citām valodām, tostarp amerikāņu zīmju valodai (ASL).

## Vēsture
Franču zīmju valoda sāka veidoties 18. gadsimtā Parīzē, kad Šarls Mišels de Lepē izveidoja pirmo nedzirdīgo skolu, kurā viņš izmantoja zīmju valodu kā mācību līdzekli. LSF attīstījās, apvienojot dažādas vietējās zīmju sistēmas un izveidojot strukturētu valodu ar savu gramatiku un sintaksi.

## Valodas īpatnības
LSF ir telpiskā valoda, kurā nozīmi veido ne tikai roku kustības, bet arī mīmika, ķermeņa valoda un pozicionēšana telpā. Tā izmanto aglutinatīvu struktūru, kas ļauj ar vienu zīmi izteikt vairākus gramatiskus elementus vienlaikus.

## Ietekme un izplatība
Franču zīmju valodai ir bijusi ievērojama ietekme uz citām zīmju valodām, jo īpaši uz ASV un Eiropas zīmju valodu sistēmām. Daudzas bijušās Francijas kolonijas ir pārņēmušas vai adaptējušas LSF pamatelementus, izveidojot savas reģionālās versijas.

## Oficiālais statuss
Kopš 2005. gada LSF ir oficiāli atzīta par valodu Francijas likumdošanā, nodrošinot tās lietotājiem tiesības izmantot to izglītībā un sabiedriskajā dzīvē. Šis atzinums ir bijis būtisks solis nedzirdīgo kopienas sociālās integrācijas veicināšanā.

## Atsauces
Valoņi

**Valoņi** () ir Beļģijas dienvidu reģiona — Valonijas — pamatiedzīvotāji. Viņi runā galvenokārt franču valodā, kā arī vietējā valoņu valodā, kas pieder pie romāņu valodu grupas.

Kopā ar flāmiem un vāciski runājošajiem iedzīvotājiem valoņi veido vienu no trim Beļģijas galvenajām etnolingvistiskajām kopienām.

## Vēsture
Valoņu etniskā identitāte sāka veidoties viduslaikos, kad dienvidu daļas iedzīvotāji, atšķirībā no ziemeļu flāmiem, pakāpeniski pārņēma franču valodu un kultūru. Viduslaikos Valonijas teritorija ietilpa Lježas bīskapijā, Namīras, Haino un citu senu hercogistu sastāvā.

Pēc Nīderlandes sacelšanās un Astoņdesmit gadu kara (1568–1648) Valonija, tāpat kā Flandrija, palika Spānijas pakļautībā un vēlāk nonāca Austrijas kontrolē. Pēc Napoleona kariem 1815. gadā tā tika iekļauta Nīderlandes Apvienotajā Karalistē, bet pēc Beļģijas revolūcijas 1830. gadā kļuva par daļu no neatkarīgās Beļģijas Karalistes.

19. gadsimtā Valonija kļuva par Beļģijas industrializācijas centru, pateicoties bagātīgajām ogļu un tērauda ieguves vietām. Līdz ar to valoņi ilgu laiku bija ekonomiski dominējošā kopiena valstī, taču 20. gadsimta otrajā pusē šī loma pakāpeniski pārgāja uz ziemeļu reģionu — Flandriju.

## Valoda un kultūra
Papildus franču valodai valoņi saglabā arī savu tradicionālo valoņu valodu, kas tiek uzskatīta par franču valodas dialektu vai atsevišķu romāņu valodu. Tā tiek lietota literatūrā, teātrī un folklorā, lai gan ikdienas saziņā dominē franču valoda.

Valoņu kultūra ir cieši saistīta ar Francijas kultūras telpu — literatūrā, mākslā un arhitektūrā jūtama franču ietekme, bet vēsturiski saglabātas arī vietējās tradīcijas un svētki.

## Ārējās saites
Anglokanādieši

**Anglokanādieši** () ir Kanādas iedzīvotāju etnolingvistiska grupa, kuras dzimtā vai galvenā saziņas valoda ir angļu valoda. Viņi veido lielāko daļu Kanādas iedzīvotāju un galveno daļu no angliski runājošās Kanādas jeb *English Canada*. Kopā ar frankokanādiešiem viņi veido divas galvenās Kanādas kultūrnācijas.

## Vēsture
Anglokanādiešu kopiena veidojās 18.–19. gadsimtā, pēc Lielbritānijas kolonistu ierašanās un Jaunfrancijas teritoriju aneksijas 1763. gadā. Pēc Amerikāņu revolūcijas daudzi lojālisti, kas palika uzticīgi britu kronim, pārcēlās uz Kanādu, ievērojami palielinot angliski runājošo iedzīvotāju īpatsvaru.  

19. gadsimtā anglokanādieši kļuva par dominējošo sabiedrības grupu jaunajā federālajā valstī, kas tika izveidota 1867. gadā kā Kanādas Domīnija. Viņu kultūra un politiskā struktūra bija cieši saistīta ar britu tradīcijām, taču laika gaitā attīstījās atšķirīga, Kanādai raksturīga identitāte.

20. gadsimtā, īpaši pēc Otrā pasaules kara, anglokanādiešu kultūra pakāpeniski ieguva neatkarību no britu ietekmes un arvien vairāk veidoja Kanādu kā daudzvalodu un multikulturālu valsti. Šajā laikā tika nostiprinātas divas oficiālās valodas — angļu un franču.

## Valoda un kultūra
Anglokanādiešu galvenā valoda ir angļu valoda, kuras dialekts Kanādā veido atsevišķu paveidu — kanādiešu angļu valodu. Tai raksturīgas britu un amerikāņu angļu elementu kombinācijas, kā arī savdabīga izruna un leksika.

Anglokanādiešu kultūra balstās uz britu kultūras mantojuma pamatiem, taču to ietekmējusi arī amerikāņu kultūra un vietējās pirmiedzīvotāju kultūras tradīcijas. Liela nozīme ir literatūrai, mūzikai un kino, kas veido nacionālo identitāti kopā ar citām Kanādas kultūras grupām.

## Mūsdienas
Mūsdienās anglokanādieši veido aptuveni 75% no Kanādas iedzīvotājiem. Lielākās angliski runājošās kopienas atrodas Ontārio, Britu Kolumbijas, Alberta un Saskačevanas provincēs. Daļa anglokanādiešu diasporas dzīvo ASV, Lielbritānijā un Austrālijā.

Anglokanādiešu un frankokanādiešu kultūru līdzāspastāvēšana ir viens no Kanādas valsts pamatprincipiem, kas nostiprināts arī likumdošanā un oficiālajā divvalodības politikā.

## Ārējās saites
Kanādas angļu valoda

**Kanādas angļu valoda** () ir Kanādā lietotais angļu valodas paveids. Tā ir viena no divām oficiālajām valodām līdzās franču valodai un visizplatītākā saziņas valoda valstī. Kanādas angļu valodu lieto vairāk nekā divas trešdaļas Kanādas iedzīvotāju, un tā ir galvenā valoda lielākajā daļā provinču, izņemot Kvebeku un dažas teritorijas ar pārsvarā franču vai pamatiedzīvotāju iedzīvotājiem.

Kanādas angļu valoda apvieno britu un amerikāņu angļu valodas iezīmes, vienlaikus saglabājot savas īpatnības izrunā, leksikā un pareizrakstībā. 

## Vēsture
Kanādas angļu valoda sāka veidoties 18. gadsimta beigās pēc Amerikāņu revolūcijas, kad tūkstošiem britu lojālistu pārcēlās no jaunizveidotajām ASV teritorijām uz Augškanādu (mūsdienu Ontārio). Šie ieceļotāji līdzi atnesa tolaik britu angļu valodas dialektus, kas mijiedarbojās ar vietējām un imigrantu kopienām, veidojot pamatu kanādiešu angļu valodai. 

19. gadsimtā valodas attīstību ietekmēja turpmāka migrācija no Lielbritānijas, Skotijas un Īrijas, bet 20. gadsimtā — spēcīgā ekonomiskā un kultūras ietekme no ASV. Mūsdienu kanādiešu angļu valoda ir daudzveidīga un dialektoloģiski sadalāma vairākos reģionālos paveidos, piemēram, ontāriešu, rietumkanādas un atlantiskās provinces angļu valodā.

## Raksturlielumi un atšķirības
Kanādas angļu valoda atrodas starp britu un amerikāņu normām. Kanādas medijos un oficiālajos tekstos bieži lieto britu pareizrakstību, taču izruna un daļa leksikas ir tuvāk amerikāņu angļu valodai.

#### Pareizrakstība
* Saglabā daudzus britu angļu valodas rakstības veidus:
** Kanādas: *colour*, *centre*, *favour*, *theatre*
** Amerikāņu: *color*, *center*, *favor*, *theater*
* Dažos gadījumos lieto amerikāņu rakstību:
** Kanādas: *tire*, *analyze*, *draft*  
** Britu: *tyre*, *analyse*, *draught*
* Bieži tiek kombinēti abi principi — šāda hibrīda pareizrakstība ir raksturīga kanādiešu angļu valodai.

#### Leksika
* Kanādiešu angļu valodā ir gan britu, gan amerikāņu vārdu varianti, kā arī daudzi unikāli kanādiešu vārdi:
** *washroom* (tualete, nevis *bathroom* vai *toilet*)
** *loonie* (viens dolārs), *toonie* (divi dolāri)
** *chesterfield* (dīvāns)
** *double-double* (kafija ar divām tējkarotēm cukura un divām krējuma porcijām)
* Ietekmi atstājušas arī franču un pirmiedzīvotāju valodas.

#### Izruna
* Raksturīga t.s. Kanādas pacēluma (*Canadian raising*) parādība — daži patskaņi (īpaši *aɪ* un *aʊ*) izrunājas augstāk pirms bezskaņas līdzskaņiem, piemēram:
** *about* → [əˈbʌʊt], *house* → [hʌʊs]
* Vārda galā un pirms līdzskaņiem bieži izrunā *r*, līdzīgi kā amerikāņu angļu valodā.

#### Gramatika
* Lietvārdu vienskaitļa un daudzskaitļa lietojums sakrīt ar amerikāņu angļu valodas normām.
* Dažās provincēs bieži lieto britiskās ietekmes teicienus un formas, piemēram: *at the weekend*, *in hospital*, *amongst*.

## Kanādas angļu valodas statuss
Kanādas angļu valoda ir viena no divām oficiālajām valodām, un tā ir galvenā valoda valdībā, izglītībā, plašsaziņas līdzekļos un uzņēmējdarbībā. Otrās valodas apguvēji to bieži izvēlas praktisku apsvērumu dēļ, jo angļu valoda ir globāli nozīmīga un plaši lietota arī ārpus Kanādas.

## Ārējās saites
Utrehtas miers

thumb|Utrehtas miera līgums
**Utrehtas miera līgums** () tika parakstīts 1713. gada 11. aprīlī Utrehtā, Nīderlandē, un tas beidza Spānijas mantojuma karu (1701–1714) starp Franciju un tās sabiedrotajiem no vienas puses, un Lielbritāniju, Nīderlandes Republiku un Svētās Romas impēriju no otras.

Saskaņā ar līguma noteikumiem Luijs XIV atzina, ka viņa mazdēls Filips V var saglabāt Spānijas troni, taču ar nosacījumu, ka Spānija un Francija nekad netiks apvienotas vienā valstī. Spānija zaudēja vairākas Eiropas teritorijas — Spānijas Nīderlandi, Neapoli, Milānu un Sardīniju, kas tika nodotas Austrijai. Gibraltārs un Menorka pārgāja Lielbritānijas valdījumā, un briti ieguva arī tiesības uz tā saukto *asiento* — monopolu tirdzniecībā ar vergiem Spānijas kolonijās.

Utrehtas miers iezīmēja jaunu spēku līdzsvaru Eiropā, nostiprinot Lielbritānijas jūras un koloniālo pārākumu un pavājinot Francijas dominanci, kas bija raksturīga 17. gadsimtam.

## Ārējās saites
Krievijas Kosmiskais karaspēks

thumb|KF Kosmisko spēku karogs
**Krievijas Kosmiskais karaspēks** (krievu: *Космические войска*) ir Krievijas bruņoto spēku sastāvdaļa, kas atbild par valsts kosmiskās telpas aizsardzību, satelītu vadību, raķešu uzraudzību un brīdinājuma sistēmām par raķešu uzbrukumiem.

Kosmiskais karaspēks tika izveidots 1992. gadā pēc PSRS sabrukuma, pamatojoties uz bijušo Padomju Savienības Kosmisko karaspēku. 2011. gadā tas tika iekļauts jaunizveidotajos Krievijas Gaisa un kosmiskajos spēkos (ВКС), apvienojot kosmiskās, pretgaisa un pret­raķešu aizsardzības struktūras vienotā sistēmā.

Kosmiskā karaspēka galvenās funkcijas ir:

* valsts satelītu vadība un kontrole;
* kosmisko startu organizēšana un nodrošināšana (galvenokārt Pļeseckas un Baikonuras kosmodromos);
* brīdinājuma sistēmas par raķešu uzbrukumu uzturēšana;
* militāro sakaru un izlūkošanas satelītu darbības nodrošināšana;
* kosmiskās situācijas uzraudzība un draudu novēršana.

Krievijas Kosmiskā karaspēka štābs atrodas Maskavā, bet galvenie tehniskie un vadības centri izvietoti Krasnoznamenskā, Pļeseckā un citās stratēģiski nozīmīgās vietās.

## Vēsture
Padomju Kosmiskais karaspēks tika izveidots 1955. gadā, un tā uzdevums bija nodrošināt starpkontinentālo ballistisko raķešu palaišanu un kosmisko lidojumu vadību. Pēc PSRS sabrukuma šīs funkcijas pārgāja jaunizveidotajai Krievijai. Laika gaitā karaspēks piedzīvojis vairākas reformas, tostarp 2001. un 2011. gadā, pielāgojoties jaunajām militārajām un tehnoloģiskajām vajadzībām.

## Struktūra
Krievijas Kosmiskā karaspēka galvenās struktūras vienības:

* Kosmisko aparātu vadības centrs;
* Raķešu uzbrukuma brīdinājuma sistēma;
* Kosmiskās uzraudzības sistēma;
* Pļeseckas kosmodroms;
* Militāro sakaru sistēmu dienests.

## Ārējās saites
Dabiskā valoda

**Dabiskā valoda** ir valoda, kas attīstījusies dabiskā veidā cilvēku sabiedrībā, pretstatā mākslīgi izveidotām vai formālām valodām, piemēram, programmēšanas valodām vai matemātiskajām valodām. Dabiskās valodas ir cilvēku saziņas līdzeklis, kas nodrošina domu, emociju un informācijas apmaiņu.

## Raksturojums
Dabiskajām valodām ir vairākas būtiskas īpašības:
* tās attīstās spontāni un vēsturiski mainās;
* tām piemīt sarežģīta gramatika, fonētika un semantika;
* tās tiek apgūtas dabiski bērnībā, bez formālas apmācības;
* tās var tikt izteiktas mutiski, rakstiski vai ar žestiem.

Katras dabiskās valodas struktūra un noteikumi atšķiras, taču visas valodas kalpo vienam mērķim — nodrošināt cilvēku savstarpēju saprašanos.

## Dabiskās un mākslīgās valodas
Pretstatā dabiskajām valodām, mākslīgās jeb formālās valodas ir apzināti radītas konkrētam mērķim, piemēram:
* Esperanto — starptautiska palīgvaloda;
* Loģikas valoda — domas formalizēšanai;
* Programmēšanas valodas — komunikācijai starp cilvēkiem un datoriem.

Tomēr mākslīgās valodas nereti tiek pētītas, izmantojot dabisko valodu analīzes metodes, īpaši datorlingvistikā un dabiskās valodas apstrādē.

## Dabiska valoda un datorzinātne
Dabiskās valodas apstrāde (angļu: *natural language processing*, saīsināti NLP) ir datorzinātnes nozare, kas pēta, kā datori var analizēt, saprast un ģenerēt cilvēku valodu. Šī joma ir nozīmīga mākslīgā intelekta attīstībā, jo tā ļauj izstrādāt sistēmas, kas spēj tulkot tekstus, atbildēt uz jautājumiem, veikt runas atpazīšanu un veidot cilvēkam saprotamus tekstus.

## Skatīt arī
* Valodniecība
* Dabiskās valodas apstrāde
* Mākslīgā valoda

## Ārējās saites
* Natural language angļu Vikipēdijā 
* Raksts Encyclopaedia Britannica
Matemātiskā valoda

**Matemātiskā valoda** ir simbolu, noteikumu un jēdzienu sistēma, ko izmanto, lai precīzi un viennozīmīgi aprakstītu matemātiskus objektus, attiecības un procesus. Tā ir formāla valoda, kas ļauj matemātiķiem un zinātniekiem formulēt apgalvojumus, definēt teorēmas un izteikt pierādījumus loģiskā veidā.

## Raksturojums
Matemātiskajai valodai ir raksturīga augsta precizitāte un loģiskums. Atšķirībā no dabiskajām valodām, kurās iespējamas nozīmes nianses vai divdomības, matemātiskajā valodā katrs simbols un izteiksme ir stingri definēta.

Tās galvenie elementi ir:
* Simboli un notācija — skaitļi, burti, darbību zīmes, loģiskie operatori u.c.;
* Sintakse — noteikumi, kas nosaka, kā var kombinēt simbolus, lai veidotu korektas izteiksmes;
* Semantika — šo izteiksmju nozīme, jeb to, ko tās reprezentē.

Matemātiskā valoda ļauj veidot vispārīgus un universālus modeļus, kurus var pielietot dažādās zinātnes nozarēs, tostarp fizikā, ekonomikā un informātikā.

## Matemātiskā valoda un formālās valodas
Matemātiskā valoda tiek uzskatīta par formālās valodas paveidu, jo tā balstās uz stingriem loģikas un struktūras noteikumiem. Tā tiek izmantota arī formālajā loģikā un datorzinātnē, īpaši programmēšanas valodu izstrādē un analīzē.

## Matemātiskās valodas nozīme
Matemātiskā valoda kalpo kā universāla saziņas forma zinātnē, kas nav atkarīga no cilvēku dabiskajām valodām. Tā palīdz:
* precīzi formulēt domas un pierādījumus;
* novērst pārpratumus un divdomību;
* padarīt zinātniskos pētījumus reproducējamus un pārbaudāmus.

## Ārējās saites
* Mathematical language angļu Vikipēdijā 
* Raksts Encyclopaedia Britannica par matemātiku
Kanādas konfederācija

thumb|Kanādas teritorija Konfederācijā
**Kanādas konfederācija** () ir process, kura rezultātā 1867. gada 1. jūlijā tika izveidota Kanāda kā Britu impērijas domīnija, apvienojot četras provinces — Ontārio, Kvebeku, Ņūbransviku un Jaunskotiju. Šo datumu mūsdienās Kanādā svin kā Kanādas dienu (*Canada Day*).

Konfederācijas pamatā bija Britu Ziemeļamerikas likums (1867), kas noteica federālo valsts iekārtu, sadalot varu starp federālo valdību un provincēm. Konfederācijas izveide nodrošināja stabilu pārvaldes sistēmu, stiprināja ekonomiskās saites un aizsardzību, kā arī veicināja dzelzceļa būvniecību, kas savienoja austrumu un rietumu teritorijas.

## Vēsturiskais fons
19. gadsimta vidū Britu Ziemeļamerikas kolonijas saskārās ar politisku nestabilitāti, ārējām drošības problēmām un ekonomiskām grūtībām. Diskusijas par apvienošanos sākās 1864. gadā Šarlotestonas konferencē un turpinājās Kvebekas konferencē (1864) un Londonas konferencē (1866).

1867. gada 1. jūlijā stājās spēkā Britu Ziemeļamerikas likums, un tika izveidota Kanādas Domīnija (*Dominion of Canada*), kuras pirmais premjerministrs bija sers Džons Aleksandrs Makdonalds.

## Turpmākā paplašināšanās
Pēc 1867. gada konfederācijai pakāpeniski pievienojās citas teritorijas un provinces:

* 1870 — Manitoba un Ziemeļrietumu teritorijas;
* 1871 — Britu Kolumbija;
* 1873 — Prinča Edvarda sala;
* 1905 — Alberta un Saskačevana;
* 1949 — Ņūfaundlenda un Labradora;
* 1999 — Nunavuta.

## Ārējās saites
Runets

**Runets** () ir termins, kas apzīmē Krievijas un krievu valodas lietotāju interneta telpu. Tas ietver visas tīmekļa vietnes, pakalpojumus un digitālās kopienas, kuru saturs ir galvenokārt krievu valodā vai kas ir saistītas ar Krieviju un krievu diasporu.

Termins *Runet* radies 1990. gadu beigās kā saīsinājums no “*russkij internet*” (krievu internets) un tiek lietots gan sarunvalodā, gan akadēmiskos un mediju kontekstos, līdzīgi kā termini *RuNet*, *Ru-segment of the Internet* vai *Russian Internet*.

## Vēsture
Runeta pirmsākumi meklējami 1980. gadu beigās, kad Padomju Savienībā parādījās pirmie datortīkli — *[[Relcom]]* un *[[Glasnet]]*. 1990. gadā Krievija tika pieslēgta globālajam internetam.

1990. gadu vidū sāka veidoties pirmās krievu valodā rakstītās tīmekļa vietnes un meklētājprogrammas — piemēram, Rambler (1996), Yandex (1997) un Mail.ru (1998). Šajā laikā izveidojās arī domēns .ru, kas kļuva par Krievijas oficiālo valsts domēnu.

1991. gadu sākumā Runets strauji paplašinājās — tika izveidoti populāri ziņu portāli, blogu platformas un sociālie tīkli, piemēram, LiveJournal, VKontakte (2006) un Odnoklassniki (2006).

## Runeta īpatnības

* Liela nozīme krievu valodā veidotam saturam un vietējām platformām.
* Valsts iestāžu ietekme un regulējums attiecībā uz datu glabāšanu un cenzūru.
* Izteikta atšķirība no globālā interneta infrastruktūras, jo Krievija kopš 2010. gadiem cenšas attīstīt “*suverēno internetu*” (*суверенный интернет*), kas spēj funkcionēt autonomi.
* Populārākie pakalpojumi: Yandex, Mail.ru Group, VK, Telegram (plaši izmantots arī ārpus Krievijas).

## Politiskie un sociālie aspekti
Pēc 2014. gada, īpaši saistībā ar Ukrainas notikumiem un sankcijām, Krievija (*[[Roskomnadzor]]*) pastiprināja kontroli pār Runetu, ieviešot likumus par datu lokalizāciju, mediju regulējumu un ārvalstu platformu ierobežošanu. Tajā pašā laikā notiek arī cīņa starp valsts kontroli un lietotāju vēlmi saglabāt atvērtu informācijas vidi.

Latvijā pirmie Krievijas tīmekļa vietņu ierobežojumi tika ieviesti 2014. gadā, pēc Krimas aneksijas, kad tika bloķētas vairākas Krievijas propagandas vietnes. Tomēr plašāka bloķēšanas politika tika īstenota no 2022. gada februāra, kad Nacionālā elektronisko plašsaziņas līdzekļu padome (NEPLP) un CERT.LV (Informācijas tehnoloģiju drošības incidentu novēršanas institūcija) sāka koordinēt pasākumus pret vietnēm, kas izplata dezinformāciju vai atbalsta Krievijas agresiju. Operatoriem Latvijā (piem., ) ir pienākums tehniski ierobežot piekļuvi šīm vietnēm pēc NEPLP vai CERT.LV norādījuma. Līdzīgi pasākumi ieviesti arī citās ES dalībvalstīs, tostarp Igaunijā, Lietuvā, Polijā un Vācijā, saskaņā ar Eiropas Padomes un Eiropas Komisijas noteiktajām sankcijām pret Krievijas valsts medijiem.

## Statistika

* Krievijā interneta lietotāju skaits 2024. gadā pārsniedza 120 miljonus.
* Runetā darbojas vairāk nekā 5 miljoni tīmekļa vietņu ar domēniem .ru, .рф, .su un .moscow.
* Krievu valoda ir viena no sešām visbiežāk lietotajām interneta valodām pasaulē.

## Atsauces

## Ārējās saites
Sergejs II

**Sergejs II** (; miris ) bija Romas pāvests no 844. līdz 847. gadam. Viņš nāca no Romas aristokrātu ģimenes un pirms ievēlēšanas kalpoja kā diakons un kardināls, iegūstot ievērojamu autoritāti Romas garīdzniecībā. Viņa pontifikāts noritēja politisku un militāru satricinājumu laikā. Sergeja II ievēlēšana, kas notika bez Franku impērijas valdnieku formālas apstiprināšanas, saasināja spriedzi starp Romas aristokrātiju un franku varu, jo ķeizars Ludviķis Dievbijīgais centās saglabāt ietekmi pāvesta vēlēšanās.

846. gadā Roma piedzīvoja musulmaņu (saracēņu) sirojumu, kura laikā tika izlaupītas ārpus pilsētas mūriem esošās bazilikas, tostarp Svētā Pētera bazilika un Svētā Pāvila baznīca. Pēc šiem notikumiem Sergejs II uzsāka Svētā Pētera bazilikas un Vatikāna apkaimes nocietināšanu, kas vēlāk noveda pie Leonīnas pilsētas (*[[Civitas Leonina]]*) un Leonīna mūru izbūves. Neskatoties uz politiskajām pretrunām un ārējiem draudiem, Sergejs II spēja nostiprināt Romas pāvestu autonomiju un saglabāt stabilitāti Romas baznīcas vadībā līdz pat savai nāvei 847. gadā.

## Ārējās saites
Maronīti

thumb|Maronītu diaspora
**Maronīti** (, *al-Mawārinah*) ir kristiešu reliģiska un etnoreliģiska kopiena, kas saistīta ar Sīriešu—Antiohijas Maronītu Baznīcu. Maronītu vēsturiskā dzimtene ir Libāna, īpaši tās kalnainie apgabali ap Libānas kalniem. Maronīti ir viena no nozīmīgākajām kristiešu grupām Tuvajos Austrumos, kas saglabājusi savas tradīcijas un identitāti vairāk nekā pusotru tūkstoti gadu.

## Nosaukuma izcelsme
Nosaukums "maronīti" cēlies no Svēta Marona, 4.—5. gadsimta Sīrijas mūka, kurš ieviesa askētisku dzīvesveidu un pamudināja sekotājus veidot kopienas ap viņa klosteriem. Viņa garīgā kustība kļuva par pamatu vēlākajai maronītu baznīcai.

## Vēsture
Maronītu kopiena veidojās laikā, kad Austrumromas impērija piedzīvoja reliģiskus strīdus par kristoloģiju. Maronīti aizstāvēja Halkēdonas koncila mācību, kas noveda pie konflikta ar citām austrumu baznīcām. Pēc arābu iekarojumiem viņi atkāpās uz Libānas kalniem, kur izveidoja slēgtas, bet pašpietiekamas kopienas. Viduslaikos viņi atjaunoja saikni ar Romas pāvestu, kļūstot par vienu no Austrumu Katoļu baznīcām, kas saglabā savu ritu un liturģisko valodu.

18.—19. gadsimtā maronīti aktīvi piedalījās Libānas politiskajā un sabiedriskajā dzīvē, veicinot izglītības, grāmatniecības un misionāru darbu. Maronītu garīdznieki dibināja vairākas skolas un universitātes, kas vēlāk kļuva par modernās Libānas izglītības pamatu. Pēc Libānas Republikas nodibināšanas 1943. gadā noteica, ka prezidenta amats tradicionāli pienākasir maronītu kristietim.

## Reliģija un liturģija
thumb|Patriarhs Bešāra Boutros al-Rahi
Maronīti ir Austrumu rita katoļi, kas ir pilnā vienībā ar Romas Baznīcu. Liturģiju lasa sīriešu valodā ar arābu valodas ietekmi, un tā ir viena no senākajām saglabātajām kristīgajām tradīcijām. Viņu ticība apvieno austrumu garīgumu ar rietumu katoļu teoloģiju. Maronītu baznīca īpaši akcentē Trīsvienības mācību un Jaunavas Marijas godināšanu.

## Kultūra
Maronīti pazīstami ar savu stipro kopienas garu, reliģisko konservatīvismu un patriotismu pret Libānu. Viņu klosteri un baznīcas bieži kalpo arī kā kultūras un izglītības centri, kuros tiek saglabātas senas liturģiskās melodijas, reliģiskā māksla un rakstība sīriešu valodā. Diasporā maronīti ir aktīvi Brazīlijā, Francijā, ASV un Austrālijā, kur viņi uztur baznīcas, skolas un kultūras organizācijas, kas veicina libāniešu mantojuma saglabāšanu. Mūsdienu maronītu sabiedrībā nozīmīgu lomu ieņem arī mediji un humanitārie fondi, kas palīdz bēgļiem un veicina starpreliģiju dialogu Tuvajos Austrumos.

## Atsauces

## Ārējās saites

* Maronite Foundation — oficiālā mājaslapa
Konons

**Konons** (; dzimis 630. gadā, miris ) bija Romas pāvests no 686. līdz 687. gadam. Pēc izcelsmes viņš, visticamāk, bija sīrietis vai armēnis, un izglītību ieguva Konstantinopolē, kas liecina par viņa ciešo saikni ar Bizantijas kultūras un garīgo vidi. Viņa pontifikāts bija īss, taču norisinājās laikā, kad Romas baznīcā atjaunojās stabilitāte pēc 7. gadsimta teoloģiskajiem strīdiem, īpaši monotelētisma jautājumiem. Konons centās uzturēt mieru un līdzsvaru starp Romas garīdzniecību un Bizantijas valdniekiem, saglabājot korektas attiecības ar imperatora galmu un izvairoties no jauniem konfliktiem.

Neraugoties uz īso valdīšanas laiku, Konons tika uzskatīts par mērenu un izlīguma meklējošu pāvestu, kurš veicināja Romas un Konstantinopoles baznīcu attiecību stabilizēšanos un garīgo līdzsvaru pēc ilgstošām konfrontācijām iepriekšējos gadsimtos.

## Ārējās saites
K2-288Bb

thumb|250px|K2-288Bb mākslinieka skatījumā. Zvaigzne atrodas augšā pa kreisi
**K2-288Bb** ir superzeme vai minineptūns, kas riņķo ap zvaigzni K2-288B apdzīvojamajā zonā Vērša zvaigznājā 226 ly attālumā no Zemes. To ar Keplera teleskopu atklāja zinātnieki 2019. gada 7. janvārī. Planētas rādiuss ir 1,704 RZ, tās apriņķošanas periods ir 31,39 dienas un tās attālums no zvaigznes ir 0,164 AU.
Visticamāk, K2-288Bb atrodas savas zvaigznes apdzīvojamā zonā un tādējādi varētu būt spējīga uzturēt dzīvību, lai gan šīs planētas sastāvs nav zināms.

## Atklāšana
K2-288 tika novērota ar Keplera kosmisko teleskopu, tā pagarinātās K2 misijas 4. kampaņas laikā, kas ilga no 2015. gada aprīļa līdz septembrim. Astronomu grupa pārskatīja šos datus, lai mēģinātu atrast tranzītā esošas citplanētas. Tomēr, tā kā Keplera teleskopa stabilitāte samazinājās pēc divu spararatu atteices, katras kampaņas sākumā bija lielas sistemātiskās kļūdas, dažas dienas šos datus komanda atmeta. K2-288 gadījumā atlikušajos datos viņi atrada tikai 2 tranzītus, kas nav pietiekami, lai veiktu turpmākos pētījumus. Tā rezultātā šī sistēma tika atlikta malā pārliecinošākiem kandidātiem.

## Potenciālā apdzīvotība
thumb|250px|K2-288Bb mākslinieka skatījumā (pa kreisi) un salīdzinājums ar Zemi (pa labi)
Nav zināms, vai K2-288Bb ir dzīvībai derīga. No vienas puses, tā visticamāk atrodas savas zvaigznes apdzīvojamā zonā, kur līdzsvara temperatūra ir 226 K (—47 °C). Tomēr tās orbītas rādiusa dēļ, kas atrodas Fultona spraugā, pastāv nenoteiktība tās sastāvā. K2-288Bb varētu būt potenciāli apdzīvojama akmeņaina vai ar ūdeni bagāta pasaule, taču tā varētu būt arī dzīvībai nepiemērota gāzes planēta.

## Atsauces
Vigīlijs

**Vigīlijs** (; dzimis ap 497. gadu, miris ) bija Romas pāvests no 537. līdz 555. gadam, un viņš tiek uzskatīts par vienu no pretrunīgākajiem agrīnajiem pāvestiem kristīgās baznīcas vēsturē. Viņa ievēlēšana notika politisku un militāru satricinājumu laikā, kad Roma Gotu kara gaitā kļuva par kaujaslauku starp Bizantijas un ostgotu spēkiem, bet iepriekšējais pāvests tika gāzts. Vigīlija pontifikāts bija iezīmēts ar sarežģītām attiecībām ar Bizantijas galmu, īpaši ar imperatori Teodoru un vēlāk ar imperatoru Justiniānu I, kā arī ar “Trīs nodaļu strīdu” — teoloģisku un politisku konfliktu par kristoloģijas jautājumiem un rakstu nosodīšanu, kas sašķēla Austrumu un Rietumu baznīcu.

Mēģinot balansēt starp Romas neatkarību un Bizantijas ietekmi, Vigīlijs vairākkārt mainīja savu pozīciju, nonākot konfliktā gan ar Konstantinopoles galmu, gan ar Romas garīdzniecību. Savu dzīves nogali viņš pavadīja trimdā, un mira ceļā atpakaļ uz Apenīnu pussalu. Lai arī viņa darbība tika vērtēta neviennozīmīgi, Vigīlijs centās saglabāt baznīcas vienotību ārkārtīgi sarežģītā laikmetā, kad Romas pāvesti vēl tikai nostiprināja savu autoritāti Eiropā un kļuva par starpnieku starp teoloģiskajām un politiskajām varām.

## Ārējās saites
Anglijas futbola līgas trofeja

**Anglijas futbola līgas trofeja** ( jeb *EFL Trophy*), pašreiz zināms ar sponsoru iesaisti kā ***Vertu Trophy***, ir ikgadējs Anglijas futbola turnīrs, kurā piedalās klubi no *[[EFL League One]]*, *[[EFL League Two]]*, kā arī U21 Premjerlīgas un *[[Anglijas futbola čempionāts|EFL Championship]]* vienības.

## Vēsture
Turnīrs izveidoja 1983. gadā, kā ***Associate Members' Cup***, bet 1992. gadā pārdēvēja par ***Football League Trophy***. 2016. gadā tas ieguva pašreizējo nosaukumu — *EFL Trophy*. Turnīru izveidoja ar mērķi dot visām Anglijas futbola divīziju komandām iespēju piedalīties spožā finālā Anglijas lielākajā stadionā — Vembli.

## Formāts
Turnīra pašreizējais formāts paredz 16 grupas, kas sadalītas pēc ģeogrāfiskā principa. Katra grupā ir četras komandas. Katras grupas labākās divas komandas virzās tālāk uz izslēgšanas spēlēm un katra raunda izšķiršana notiek vienā spēlē. Turnīra finālisti tiekas marta beigās vai aprīļa sākumā.

## Rekordi un uzvarētāji
Turnīra 2024. gada uzvarētājs ir *[[Peterborough_United_F.C.|Peterborough United]]*, kas ar 2:0 pārspēja *[[Birmingham City FC|Birmingham City]]*. Šis ir komandas otrais tituls pēc kārtas — pirmā reize vēsturē, kad trofeja izcīnīta vairākas sezonas pēc kārtas. Tā arī ir kluba trešā reize izcīnot trofeju, kas ir šī turnīra rekords, ko sasniedzis arī *[[Bristol City FC|Bristol City]]*, kas pēdējo reizi uzvarēja 2015. gadā.
thumb|2017. gada Anglijas futbola līgas trofejas finālspēle

## Atsauces

## Ārējās saites

* 

* About the Vertu Trophy EFL Trophy — The English Football League
Miss World

[thumbnail|upright=1.2|2008. gada ''Miss World'' uzvarētāja [Ksenija Suhinova]]
***Miss World*** ir starptautisks skaistumkonkurss, kas norisinās kopš 1951. gada un ir viens no pasaulē vecākajiem un prestižākajiem skaistumkonkursiem. To Apvienotajā Karalistē dibināja Ēriks Morlijs, bet pēc viņa nāves 2000. gadā konkursa organizēšanu turpina viņa sieva Džūlija Morlija un Morlija ģimenes vadītā *[[Miss World Organization]]*. *Miss World* ir viens no tā dēvētā “Lielā četrinieka” (*Big Four*) skaistumkonkursiem līdzās *[[Miss Universe]]*, *[[Miss International]]* un *[[Miss Earth]]*. Atšķirībā no agrīnajiem skaistumkonkursiem, šis pasākums uzsver ne tikai ārējo izskatu, bet arī intelektu, personību un sociālo atbildību.

Svarīga konkursa sastāvdaļa ir programma *[[Beauty with a Purpose]]* (“Skaistums ar mērķi”), kuras ietvaros dalībnieces īsteno labdarības un sabiedriskā labuma projektus. Šādi *Miss World* veicina priekšstatu par skaistumu kā sociāli nozīmīgu vērtību, apvienojot cilvēcību, kultūru un izglītību globālā mērogā.

## Ārējās saites
Džons Apdaiks

**Džons Hojers Apdaiks** (; dzimis , miris ) bija amerikāņu rakstnieks, dzejnieks, eseju autors un literatūras kritiķis, viens no nozīmīgākajiem 20. gadsimta ASV literatūras pārstāvjiem. Viņš vislabāk pazīstams ar romāniem par Amerikas vidusšķiras dzīvi, morālajām un garīgajām vērtībām, īpaši ar ciklu “Trusis” (*Rabbit, Run*; *Rabbit Redux*; *Rabbit Is Rich*; *Rabbit at Rest* un citi), kas tiek uzskatīts par viņa ievērojamāko literāro sasniegumu. Apdaiks divreiz saņēma Pulicera balvu par romāniem *[[Rabbit Is Rich]]* un *[[Rabbit at Rest]]*, kā arī Nacionālo grāmatu balvu, *[[PEN/Faulkner Award]]* un vairākus citus nozīmīgus literāros apbalvojumus, nostiprinot savu vietu amerikāņu prozas kanonā.

Viņa darbus raksturo stilistiska precizitāte, psiholoģiska niansētība un ironiska empātija pret varoņiem. Apdaika prozā bieži tiek aplūkotas ticības un morāles dilemmu, seksualitātes, laulības un laicīguma tēmas, kas atklāj viņa dziļi novērojošu skatījumu uz modernās sabiedrības iekšējo pretrunu pasauli.

Vairākas Džona Apdaika grāmatas ("Kentaurs", "Īstvikas raganas", "Precēsimies!", "Trusi, bēdz!", "Brazīlija") ir tulkotas arī latviešu valodā.

## Ārējās saites
Atripas

**Atripas** (*Atrypa*) ir izmirušu pleckāju ģints no Atripīdu kārtas. Ģints tika izdalīta 1828. gadā pēc *Anomia reticularis* sugas no Gotlandes silūra nogulumiem.

Šīs ģints pārstāvjiem čaulas ir ieapaļas, radiāli skulpturētas, parasti ar plātņveidīgām augšanas josliņām. Zobi un zobu bedrītes atskabargainas; muguras vāciņā ir septa vai vidus valnītis. Spirālēm ir ap 18 vijumu. Jugums izliekts V-veidīgi virzienā uz priekšējo malu; pieaugušām formām bieži vien sastāv no diviem jugāliem izaugumiem. Ģintī ir daudz sugu. Dzīvoja no silūra līdz augšējam devonam, atsevišķi atradumi ir konstatēti apakšējā karbonā. Izplatība bija ļoti plaša.

## Ārējās saites
Dietiloksalāts

**Dietiloksalāts** ir organiskais savienojums ar formulu (CO2CH2CH3)2. Tas ir skābeņskābes dietilesteris. Dietiloksalāts ir bezkrāsains šķidrums. Tas ir līdzīgs dimetiloksalātam, bet tas ir šķidrums istabas temperatūrā un tam ir mazāka šķīdība ūdenī. Abi savienojumi ir reaģenti sarežģītāku savienojumu sintēzei.

## Iegūšana

Dietiloksalātu var iegūt, esterificējot skābeņskābi ar etanolu, izmantojot sērskābi kā katalizatoru. Līdzīgā veidā (etanola vietā izmantojot metanolu) var iegūt arī dimetiloksalātu.

: 2 CH3CH2OH + (CO2H)2 → (CO2CH2CH3)2 + 2 H2O

## Reakcijas

Dietiloksalāts piedalās daudzās kondensācijas reakcijās, parasti veidojot esterus. Dietiloksalātu bieži izmanto heterociklisko savienojumu iegūšanai. Piemēram, tas ir 3,4-etilēndioksitiofēna prekursors. Ar urīnvielu tas veido parabānskābi.

## Atsauces

## Ārējās saites